उल्हासनगर

उल्हासनगर (Ulhasnagar) भारत के महाराष्ट्र राज्य के ठाणे ज़िले में स्थित एक नगर है। यह मुंबई शहरी क्षेत्र का भाग है। उल्हासनगर मुम्बई से कुछ ६० किलोमीटर दूर है। इस शहर का नाम कोंकण की सबसे लंबी नदी, उल्हास नदी, पर पड़ा है।

इतिहास 

आजादी के साथ-साथ भारतवर्ष का विभाजन हुआ और पाकिस्तान बन गया। उस समय पाकिस्तान के सिंध प्रान्त में हिन्दू सिंधियों पर अत्यधिक अत्याचार हुवे और लाखों सिन्धी शरणार्थी बनकर भारत आए। उनमें से करीब एक लाख सिंधियों को कल्याण से ५ कि. मी. की दुरी पर स्थित सैनिक कैंप में रखा गया। बाद में उस एरिया को सन १९४९ में यह तालुका बना दिया गया। इस शहर का नामकरण उस समय के गवर्नर जनरल सी राजगोपालाचार्य जी ने किया। उपनगरीय रेल स्टेशन १९५५ में बना। सन १९६० में यह शहर नगरपालिका बना। अब यह शहर महानगरपालिका है।

राजनीति 
यह शहर सन १९६० में नगरपालिका बना उस समय इसके प्रमुख रहे श्री. अर्जुन के. बालानी।  बाद में कई वर्षो तक भारतीय जनता पार्टी के श्री सीतलदास हरचन्दानी आमदार के रूप में रहे।

जनसँख्या 
२००१ की भारतीय जनगणना के अनुसार उल्हासनगर की जनसँख्या ४,७२,९४३ है। पुरूष ५३ % और महिलाएं ४७% है। साक्षरता दर ७६% है। पुरुषों की साक्षरता दर ८० % और महिलों की साक्षरता दर ९०% है। अनुमान है कि वर्तमान में इस शहर की जनसँख्या ८,००,००० से ९,००,००० के बीच है।

भूगोल 
उल्हासनगर शहर को ५ कैम्पों में बांटा गया है, उल्हासनगर १ से उल्हासनगर ५ तक। उल्हासनगर शहर कल्याण और अंबरनाथ के बीच में है। लगभग १३ स्क्वायर किलोमीटर एरिया इस शहर की है।

दर्शनीय स्थल 
 चालिया साहेब मन्दिर (उल्हासनगर - ५)
 झुलेलाल मन्दिर (उल्हासनगर ५ और उल्हासनगर - २)
 जापानी बाज़ार (उल्हासनगर - २)
 शिव मन्दिर (उल्हासनगर - ३ पवई चौक, विट्ठलवाडी स्टेशन के पास)
 साधु वासवानी गार्डन या गोल मैदान (उल्हासनगर - २)
 प्रजापिता ब्रम्हाकुमारी पीस पार्क (साधु वासवानी गार्डन, उल्हासनगर - २)
 संत आशाराम आश्रम (उल्हासनगर - ३)
 संत मधुसुदन आश्रम (उल्हासनगर - २)
 सच्चो सतराम आश्रम (उल्हासनगर - ३)
 निजधाम आश्रम (उल्हासनगर - ५)
 संत जीवनघोट आश्रम (उल्हासनगर - ५)
 श्री साई व्दारकामाई मंदिर (मराठा सेक्शन-३२ उल्हासनगर-४)
 जिजामाता उद्यान (मराठा सेक्शन-३२ उल्हासनगर-४)

इन्हें भी देखें 
 उल्हास नदी
 ठाणे ज़िला

बाहरी कड़ियाँ 
 आधिकारिक जालस्थल

सन्दर्भ 

महाराष्ट्र के शहर
ठाणे ज़िला
ठाणे ज़िले के नगर

मुम्बई के उपनगर